smcproject/ml-wiki-sentences huggingface dataset:
സാൻഗോ ഭാഷയ്ക്ക് ഫ്രഞ്ച് മിഷണറിമാർ ആണ് എഴുത്തുരീതി കൊണ്ടുവന്നത്.
കാത്തൊലിക്ക് പ്രൊട്ടസ്റ്റന്റ് വ്യത്യാസം ഇതിനുണ്ടായി.
1966ലെ ഈ ഭാഷയിലെ ബൈബിൾ ഈ ഭാഷയുടെ എഴുത്തുരീതിയ്ക്കു വലിയ സംഭാവനകൾ നൽകി.
1984ൽ അന്നത്തെ പ്രസിഡന്റ് ആയിരുന്ന André Kolingba 'Décret No 84.025' ഒപ്പുവയ്ക്കുകയും സാൻഗോ ഭാഷയ്ക്ക് ഒരു ഔദ്യോഗികഎഴുത്തുരീതി കൊണ്ടുവരികയുംചെയ്തു.
ഔദ്യോഗിക സാൻഗോ ഭാഷയ്ക്ക് 22 അക്ഷരങ്ങൾ ഉണ്ട്.
Official 1984 orthography 22-Letter Sango Alphabet A B D E F G H I K L M N O P R S T U V W Y Z
Letters are pronounced as their IPA equivalent except for ⟨ y ⟩ , pronounced as [j].
Also, the digraphs ⟨ kp, gb, mb, mv, nd, ng, ngb, nz ⟩ are pronounced [ k͡p ], [ ɡ͡b ], [ ᵐb ], [ (ᶬv) ], [ ⁿd ], [ ᵑɡ ], [ ᵑ͡ᵐɡ͡b ] and [ ⁿz ], respectively.
⟨ ’b ⟩ , ⟨ ty ⟩ , and ⟨ dy ⟩ may be used in loan words not fully integrated into Sango's phonological system.
സാൻഗോ ഭാഷയിൽ സാഹിത്യരചന മതസാഹിത്യത്തേക്കാൾ വളരെക്കുറച്ചേയുള്ളു.
ശബ്ദശാസ്ത്രം സ്വരങ്ങൾ
സാൻഗോ ഭാഷയ്ക്ക്, 7 വാചികമായതും 5 നാസികമായതുമായ സ്വരങ്ങളുണ്ട്.
വ്യഞ്ജനങ്ങൾ ലിപി ഉച്ചാരണ രീതി വ്യാകരണം ഭാഷാപഠനം അവലംബം പുസ്തകസൂചി Buquiaux, Luc.
Jean-Marie Kobozo et Marcel Diki-Kidiri, 1978 Dictionnaire sango-français...
Diki-Kidiri, Marcel.
Le sango s'écrit aussi...
Grammaire sango, phonologie et syntaxe Diki-Kidiri, Marcel.
Dictionnaire orthographique du sängö Henry, Charles Morrill.
Language, Culture and Sociology in the Central African Republic, The Emergence and Development of Sango {{ cite journal }} : Cite journal requires | journal= ( help ) ; Invalid | ref=harv ( help ) {{ cite journal }} : Invalid | ref=harv ( help ) Samarin, William.
Lessons in Sango .
Saulnier, Pierre.
Lexique orthographique sango SIL (Centrafrique), 1995.
Kêtê Bakarî tî Sängö : Farânzi, Anglëe na Yângâ tî Zâmani.
Petit Dictionnaire Sango, Mini Sango Dictionary, Kleines Sango Wörterbuch {{ cite book }} : Invalid | ref=harv ( help ) Taber, Charles.
French Loanwords in Sango: A Statistical Analysis .
(MA thesis, Hartford Seminary Foundation.) Thornell, Christina.
The Sango Language and Its Lexicon (Sêndâ-yângâ tî Sängö) Khabirov, Valeri.
"The Main Features of the Grammatical System of Sango" (PhD, St. Petersburgh University, in Russian) Khabirov, Valeri.
Syntagmatic Morphology of Contact Sango.
Ural State Pedagogical University.
310 p.
സാൽ‌വേറ്റർ മുണ്ടി (ലിയോനാർഡോ) ഇംഗ്ലീഷ് വിലാസം https://ml.wikipedia.org/wiki/Salvator_Mundi_(Leonardo)
ക്രിസ്തുവർഷം 1500-ൽ ഇറ്റാലിയൻ നവോത്ഥാന കലാകാരൻ ലിയോനാർഡോ ഡാവിഞ്ചി വരച്ച ചിത്രമാണ് സാൽ‌വേറ്റർ മുണ്ടി.
നഷ്ടപ്പെട്ട ഒറിജിനലിന്റെ ഒരു പകർപ്പാണെന്ന് ദീർഘനാളായി കരുതിയിരുന്നെങ്കിലും അത് വീണ്ടും കണ്ടെത്തി, പുനഃസ്ഥാപിച്ചു.
2011-12 ൽ ലണ്ടനിലെ നാഷണൽ ഗാലറിയിൽ നടന്ന ഒരു പ്രധാന ലിയോനാർഡോ എക്സിബിഷനിൽ ഉൾപ്പെടുത്തി.
പല പ്രമുഖ പണ്ഡിതന്മാരും ഇത് ലിയോനാർഡോയുടെ ഒരു യഥാർത്ഥ ചിത്രമായി കണക്കാക്കിയിട്ടുണ്ടെങ്കിലും, ഈ ആട്രിബ്യൂഷൻ മറ്റ് സ്പെഷ്യലിസ്റ്റുകൾ തർക്കിച്ചു.
അവരിൽ ചിലർ ചില ഘടകങ്ങൾ മാത്രമാണ് ലിയോനാർഡോ ചിത്രീകരിച്ചിരിക്കുന്നതെന്ന് വാദിക്കുന്നു.
ചിത്രത്തിൽ യേശുവിനെ നവോത്ഥാന വസ്ത്രത്തിൽ ചിത്രീകരിച്ചിരിക്കുന്നു.
വലതു കൈകൊണ്ട് കുരിശിന്റെ അടയാളം ഉണ്ടാക്കുന്നു.
അതേസമയം ഇടതുവശത്ത് സുതാര്യവും റിഫ്രാക്റ്റുചെയ്യാത്തതുമായ ഒരു സ്ഫടിക ഗോളം പിടിച്ച്, സാൽ‌വേറ്റർ മുണ്ടി ('ലോക രക്ഷകൻ' എന്നതിന്റെ ലാറ്റിൻ)  എന്ന തന്റെ പങ്ക് സൂചിപ്പിച്ച് സ്വർഗ്ഗത്തിലെ 'ആകാശഗോളത്തെ' പ്രതിനിധീകരിക്കുന്നു.
ലിയോനാർഡോയുടെ വിദ്യാർത്ഥികളും അനുയായികളും ചിത്രീകരിച്ച ഈ ചിത്രത്തിന്റെ മറ്റ് 20 ഓളം പകർപ്പുകൾ അറിയപ്പെടുന്നു.
ലിയോനാർഡോ തയ്യാറാക്കിയ ഡ്രാപ്പറിയുടെ പ്രിപ്പറേറ്ററി ചോക്കും മഷി ഡ്രോയിംഗുകളും ബ്രിട്ടീഷ് റോയൽ കളക്ഷനിൽ സൂക്ഷിച്ചിരിക്കുന്നു.
ലിയോനാർഡോയുടെ അറിയപ്പെടുന്ന 20-ൽ താഴെ ചിത്രങ്ങളിൽ ഒന്നാണിത്.
ഒരു സ്വകാര്യ ശേഖരത്തിൽ അവശേഷിക്കുന്ന ഒരേയൊരു ചിത്രമാണിത്.
ന്യൂയോർക്കിലെ ക്രിസ്റ്റീസ് 2017 നവംബർ 15 ന് 450.3 മില്യൺ ഡോളറിന് പ്രിൻസ് ബദർ ബിൻ അബ്ദുല്ലക്ക് ഈ ചിത്രം ലേലത്തിൽ വിറ്റു.
പൊതു ലേലത്തിൽ ഇതുവരെ വിറ്റതിൽ വച്ച് ഏറ്റവും വിലയേറിയ ചിത്രമായി പുതിയ റെക്കോർഡ് സൃഷ്ടിച്ചു.
അബുദാബിയിലെ സാംസ്കാരിക, ടൂറിസം വകുപ്പിനുവേണ്ടിയാണ് ബദർ രാജകുമാരൻ ഈ വാങ്ങൽ നടത്തിയതെന്ന് ആരോപിക്കപ്പെടുന്നു.
എന്നാൽ അദ്ദേഹത്തിന്റെ അടുത്ത സഖ്യകക്ഷിക്കും സൗദി അറേബ്യൻ കിരീടാവകാശി മുഹമ്മദ് ബിൻ സൽമാനും വേണ്ടി അദ്ദേഹം ഒരു ലേലം വിളിച്ചയാളായിരിക്കാം.
2017 ലെ അവസാനത്തെ റിപ്പോർട്ടുകളിൽ ലൂവ്രെ അബുദാബിയിൽ പ്രദർശിപ്പിക്കുമെന്ന റിപ്പോർട്ടുകൾ കൂടാതെ 2018 സെപ്റ്റംബറിൽ അനാവരണം ചെയ്യുന്നതിന്റെ വിശദീകരിക്കാത്ത റദ്ദാക്കലും ഉണ്ടായിരുന്നു.
ചിത്രത്തിന്റെ നിലവിലെ സ്ഥാനം അജ്ഞാതമാണെന്ന് റിപ്പോർട്ടുചെയ്‌തു.
എന്നാൽ 2019 ജൂൺ റിപ്പോർട്ടിൽ ഈ ചിത്രം ബിൻ സൽമാന്റെ ആഡംബര വഞ്ചിയിൽ സൂക്ഷിക്കുകയാണെന്നും അൽ-ഉലയിലെ ഒരു സാംസ്കാരിക കേന്ദ്രം പൂർത്തീകരിക്കാൻ ശേഷിക്കുന്നുവെന്നും പറയുന്നു.
2019 ഒക്ടോബറിലും റിപ്പോർട്ട് സൂചിപ്പിക്കുന്നത് ഈ ചിത്രം സ്വിറ്റ്സർലൻഡിലെ ശേഖരണത്തിലായിരിക്കാം.
Citations ഉറവിടങ്ങൾ {{ cite web }} : Invalid | ref=harv ( help ) {{ cite web }} : Invalid | ref=harv ( help ) കൂടുതൽ വായനയ്ക്ക് Alberti, Leon Battista.
De Pictura .
(Trans. Grayson).
Phaidon.
p. 63-4 Ames-Lewis, F. The Intellectual Life of The Early Renaissance Artist .
p. 18, 275 Nicola Barbatelli, Carlo Pedretti, Leonardo a Donnaregina.
I Salvator Mundi per Napoli Elio De Rosa Editore; CB Edizioni, 9 January 2017.
ISBN 8897644384 (Italian) Elworthy, F.T. The Evil Eye The Classic Account of An Ancient Superstition .
2004 p. 293.
Hankins, J. 1999.
The Study of the Timaeus in Early Renaissance Italy.
Natural Particulars: Nature and the Disciplines in Renaissance Europe .
Kemp, Martin .
Leonardo da Vinci: the marvellous works of nature and man .
pp. 208–9 Kemp, Martin.
Christ to Coke, How Image becomes Icon , Oxford University Press (OUP), 2011, ISBN 0199581118 Vasari, G. Lives of the most eminent painters, sculptors, and architects .
DeVere, G.C (Trans.) Ekserdijan, D.(ed.).
pp. 627–640; 710–748 Zöllner, F. Leonardo da Vinci.
The Complete Paintings and Drawings, Taschen, 2017 പുറത്തേക്കുള്ള കണ്ണികൾ Salvator Mundi by Leonardo Da Vinci എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
16th-century paintings of Salvator mundi എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Leonardo’s Salvator Mundi makes auction history , Christies.com Robert Simon, Leonardo da Vinci, Salvator Mundi Robert Simon, Leonardo da Vinci Painting Discovered, Painting Gains Attribution After Careful Scholarship and Conservation , press release, 7 July 2011 H. Niyazi, Authorship and the dangers of consensus 11 July 2011 Frank Zöllner, Catalogue XXXII, Salvator Mundi Archived 2019-06-04 at the Wayback Machine .
, pp. 440–445 and Preface to the 2017 Edition Archived 2019-06-04 at the Wayback Machine .
pp. 15–17.
ആരോഹണം (നോവൽ‌) ഇംഗ്ലീഷ് വിലാസം https://ml.wikipedia.org/wiki/Arohanam
വി.കെ.എൻ. രചിച്ച നോവലാണ് ആരോഹണം .
ഈ കൃതിക്ക് 1970-ലെ കേരള സാഹിത്യ അക്കാദമി അവാർഡ് ലഭിച്ചിരുന്നു.
അധികാര കസേരയിലേക്ക് ആരോഹണം നടത്താൻ തന്ത്രങ്ങൾ പയറ്റുന്നവരെ പ്രഹസനരൂപത്തിൽ ആവിഷ്‌കരിക്കുകയാണ് ആരോഹണത്തിൽ.
നാഷണൽ മ്യൂസിയം ഓഫ് ഇന്ത്യൻ സിനിമ
ഇന്ത്യൻ ചലച്ചിത്ര മേഖലയുമായി ബന്ധപ്പെട്ട പ്രദർശനവസ്തുക്കളുടെ ഒരു സംഗ്രഹാലയമാണ് നാഷണൽ മ്യൂസിയം ഓഫ് ഇന്ത്യൻ സിനിമ .
എൻ.എം.ഐ.സി എന്ന ചുരുക്കപ്പേരിലും ഇത് അറിയപ്പടുന്നു.
ദക്ഷിണ മുംബൈയിൽ പെഡ്ഡാർ റോഡിലാണ് ഇത് സ്ഥിതി ചെയ്യുന്നത് .
2019 ജനുവരി 19-ന് ഇന്ത്യൻ പ്രധാനമന്ത്രി നരേന്ദ്ര മോദി ഈ മ്യൂസിയം ഉദ്ഘാടനം ചെയ്തു .
വിവിധ കാലഘട്ടങ്ങളിൽ ഉപയോഗിച്ചിരുന്ന ക്യാമറകൾ, എഡിറ്റിംഗിനും റെക്കോർഡിംഗിനും ഉപയോഗിച്ചിരുന്ന ഉപകരണങ്ങൾ, പ്രൊജക്റ്ററുകൾ മുതലായവ ഇവിടെ കാണാനാകും.
കൂടാതെ കോസ്റ്റ്യൂമുകൾ, പോസ്റ്ററുകൾ, ശ്രദ്ധേയമായ ചലച്ചിത്രങ്ങളുടെ പ്രിന്റുകൾ, ട്രെയിലറുകൾ തുടങ്ങിയവയും ഇവിടെയുണ്ട്.
140 കോടി ചിലവിലാണ് ഈ മ്യൂസിയം ഒരുക്കിയിരിക്കുന്നത് .
ഗുൽഷൻ മഹൽ എന്ന ചരിത്രപ്രധാനമായ ബംഗ്ലാവ് നവീകരിച്ചതാണ് ഈ സ്ഥാപനത്തിന്റെ കെട്ടിടം.
12000 ചതുരശ്രമീറ്റർ ആണ് ഇതിന്റെ ആകെ വിസ്തീർണ്ണം.
ഗാന്ധി ആൻഡ് സിനിമ, ചിൽഡ്രൻസ് ഫിലിം സ്റ്റുഡിയോ, റ്റെക്നോളജി ആൻഡ് ക്രിയേറ്റിവിറ്റി ഇൻ ഇന്ത്യൻ സിനിമ, സിനിമ എക്രോസ്സ് ഇന്ത്യ എന്നീ വിഷയങ്ങളിലായി നാല് പ്രദർശനഹാളുകളുണ്ട് .
സെമിനാറുകൾ ചർച്ചകൾ മുതലായവ സംഘടിപ്പിക്കുന്നതിനായി 250 പേർക്കിരിക്കാവുന്ന ശീതീകരിച്ച ഒരു ഹാൾ ആണ് ഇവിടെയുള്ള ജഹാംഗിർ ഭൗനഗരി ഹാൾ.
കെട്ടിടത്തിനു താഴെ രണ്ട് നിലകളിലായി 144 വാഹനങ്ങൾ വരെ പാർക്ക് ചെയ്യാം.
സിവിയർ അക്യൂട്ട് റെസ്പിറേറ്ററി സിൻഡ്രോം ഇംഗ്ലീഷ് വിലാസം https://ml.wikipedia.org/wiki/Severe_acute_respiratory_syndrome കൊറോണ വൈറസ്
സാർസ് കൊറോണ വൈറസ് മൂലം  ശ്വസനവ്യവസ്ഥയെ ബാധിക്കുന്ന ഒരു രോഗമാണ് സിവിയർ അക്യൂട്ട് റെസ്പിറേറ്ററി സിൻഡ്രോം (Severe acute respiratory syndrome - SARS).
2002 നവംബറിനും 2003 ജൂലൈക്കും ഇടയിലായി ചൈനയിൽ പടർന്നുപിടിച്ച  SARS ആയിരക്കണക്കിന് പേരിൽ രോഗാവസ്ഥയുണ്ടാക്കി.
37 രാജ്യങ്ങളിലെ 774 പേരുടെ മരണത്തിന് ഇത് കാരണമായി.
ലോകാരോഗ്യ സംഘടനയുടെ കണക്ക് പ്രകാരം 9.6% മരണ നിരക്ക് രേഖപ്പെടുത്തിയ പകർച്ചവ്യാധിയാണിത് ഭൂരിപക്ഷം കേസുകളും ചൈനയിലും ഹോങ്കോങ്ങിലും ആയിരുന്നു.
2004 ന് ശേഷം ലോകത്തൊരിടത്തും സാർസ് ബാധ രേഖപ്പെടുത്തിയിട്ടില്ല .
എന്നാൽ, 2017 ൽ ചൈനീസ് ശാസ്ത്ര സംഘത്തിന്റെ ഗവേഷണ ഫലമായി യുൻ പ്രവിശ്യയിലെ ഒരിനം വവ്വാലിൽ (horseshoe bats) സാർസ് വൈറസിനെ കണ്ടെത്തി .
ഇൻഫ്ലുവൻസയുടെ ലക്ഷണത്തോടെയാണ് രോഗത്തിന്റെ തുടക്കം.
പനി , പേശീവേദന , തളർച്ച, ചുമ, തൊണ്ടവേദന തുടങ്ങിയ ലക്ഷണങ്ങൾ കാണുന്നു.
ശ്വാസംമുട്ടലിനും ന്യൂമോണിയക്കും കാരണമാകുന്നു.
രോഗാണുവിന്റെ അടയിരിപ്പുകാലം ശരാശരി അഞ്ച് ദിവസമാണ്.
ചുമ, തുമ്മൽ എന്നിവയിലൂടെ ശരീരസ്രവങ്ങളിലൂടെയാണ് പ്രധാനമായും രോഗപ്പകർച്ച.
സാർസ് ബാധിതരിൽ സാധാരണയായി അതിസാരം കാണാറുണ്ടെങ്കിലും ഇതിലൂടെ രോഗപ്പകർച്ച സാധാരണയായി സംഭവിക്കുന്നില്ല.
രോഗനിർണ്ണയം 38 38 °C (100 °F) യിൽ കൂടിയ പനി, സാർസ് ബാധിതരുമായി ഉണ്ടാകുന്ന സമ്പർക്കം തുടങ്ങിയവ പരിഗണിച്ചാണ് രോഗം നിർണ്ണയിക്കുന്നത്.
എക്സ് റേ പരിശോധനയിലൂടെ ശ്വസനവ്യവസ്ഥയെ ബാധിച്ച രോഗം തിരിച്ചറിയാം.
സാർസിന് വാക്സിൻ ലഭ്യമല്ല.
രോഗിയെ ഐസോലേഷൻ വാർഡിൽ ചികിത്സിക്കുകയാണ് രോഗപ്പകർച്ച തടയാൻ അത്യാവശ്യമായി ചെയ്യേണ്ടത്.
ശരീര ശുചിത്വം പാലിക്കുക, സർജിക്കൽ മാസ്ക് ധരിക്കുക, ശരീരസ്രവങ്ങൾ സ്പർശിക്കാതിരിക്കുക തുടങ്ങിയ മാർഗ്ഗങ്ങൾ സ്വീകരിച്ച് രോഗപ്പകർച്ച തടയാം.
ആരോഗ്യപ്രവർത്തകർക്ക് രോഗബാധയേൽക്കുന്നത് തടയുന്നതിന് negative pressure rooms ആണ് രോഗികളെ പാർപ്പിക്കുന്നതിന് ഏറ്റവും  അനുയോജ്യം.
സാർസിന് കാരണം വൈറസാണ് എന്നതിനാൽ ആന്റിബയോട്ടിക്ക് ഫലപ്രദമല്ല.
ആന്റിപൈററ്റിക്  ഔഷധങ്ങൾ ഉപയോഗിക്കുന്നു.
ഓക്സിജൻ മാസ്ക് നൽകേണ്ടി വരാം.
കരൾവീക്കം തടയുന്നതിന് ഉയർന്ന ഡോസിൽ സ്റ്റീറോയ്ഡ് ഔഷധങ്ങൾ നൽകുന്നു.
സിസാകെത് പ്രവിശ്യ
സിസാകെത് പ്രവിശ്യ തായ്‌ലൻഡിലെ എഴുപത്തിയാറ് പ്രവിശ്യകളിൽ (ചാങ്‌വാട്ട്) ഒന്നാണ്.
ഇസാൻ എന്ന അപരനാമത്തിലറിയപ്പെടുന്ന വടക്കുകിഴക്കൻ തായ്‌ലൻഡിലാണ് ഇത് സ്ഥിതിചെയ്യുന്നത്.
അയൽ പ്രവിശ്യകൾ (പടിഞ്ഞാറ് നിന്ന് ഘടികാരദിശയിൽ): സുരിൻ, റോയി എറ്റ്, യാസോത്തോൺ, ഉബോൺ റച്ചതാനി എന്നിവയാണ്.
തെക്കുവശത്ത് ഇത് കംബോഡിയയിലെ ഒഡാർ മെൻചെയ്, പ്രായെ വിഹീർ എന്നിവയുമായി അതിർത്തി പങ്കിടുന്നു.
മെകോങ്ങിൻ്റെ പോഷകനദിയായ മുൻ നദിയുടെ താഴ്‌വരയിലാണ് ഈ പ്രവിശ്യ.
കംബോഡിയയുടെ അതിർത്തി രൂപപ്പെടുന്ന ഡാങ്‌ഗ്രക് പർവത ശൃംഖല , പ്രവിശ്യയുടെ തെക്ക് ഭാഗത്തായി സ്ഥിതിചെയ്യുന്നു.
ഈ പ്രവിശ്യയിലെ മൊത്തം വനമേഖല 1,025 ചതുരശ്ര കിലോമീറ്റർ (396 ചതുരശ്ര മൈൽ) അല്ലെങ്കിൽ പ്രവിശ്യാ പ്രദേശത്തിൻ്റെ 11.5 ശതമാനം ആണ്.
പ്രവിശ്യയുടെ തെക്കുകിഴക്കായി ഡാങ്‌ഗ്രെക്ക് പർവതങ്ങളിലെ ഏകദേശം 130 ചതുരശ്ര കിലോമീറ്ററോളം പ്രദേശത്ത് ഖാവോ ഫ്രാ വിഹാൻ ദേശീയോദ്യാനം വ്യാപിച്ചുകിടക്കുന്നു.
1998 മാർച്ച് 20 ന് സ്ഥാപിതമായ ഇത്, അതിർത്തി തർക്കത്തിൻ്റെ കേന്ദ്രബിന്ദുവും ഇപ്പോൾ കംബോഡിയയുടെ അധീനതയിലുള്ളതും, നഷ്ടാവശിഷ്ടങ്ങലൾ നിലനിൽക്കുന്നതുമായ ഖെമർ സാമ്രാജ്യകാലത്തെ ഒരു ക്ഷേത്രമായ പ്രസാത് പ്രീ വിഹിയറിൻറെ (തായ്‌ലൻഡിൽ പ്രസാത് ഖാവോ ഫ്രാ വിഹാൻ എന്ന് ആംഗലേയീകരിച്ചത്) പേരിലാണ് അറിയപ്പെടുന്നത്.
വടക്കോട്ട് ദർശനമായി സ്ഥിതിചെയ്യുന്ന ഈ ക്ഷേത്രം, സിസാകെത് പ്രദേശത്തെ സേവിക്കുന്നതിനായി നിർമ്മിച്ചതാണ്.
നേരത്തെയുള്ള ഭൂപടങ്ങളിൽ ഇത് തായ്‌ലൻഡ് അതിർത്തിക്കുള്ളിലാണെന്ന് കാണിച്ചിരുന്നു.
എന്നിരുന്നാലും, 1907-ലെ ഫ്രാങ്കോ-സയാമീസ് ഉടമ്പടിക്ക് വേണ്ടി ഫ്രഞ്ചുകാർ നടത്തിയ ഒരു അതിർത്തി സർവേയിൽ, ക്ഷേത്രം ഫ്രഞ്ച് (കംബോഡിയൻ) വശത്ത് സ്ഥാപിക്കുകയെന്ന ഗൂഢ ലക്ഷ്യത്തോടെ നീർത്തടത്തിലൂടെ അക്കാലത്തെ അംഗീകൃത അന്തർദേശീയ വിഭജനത്തെ മാറ്റി സ്ഥാപിച്ചു.
തായ് ഗവൺമെൻ്റ് ഈ അതിർത്തി വ്യതിയാനത്തെ അവഗണിക്കുകയും ക്ഷേത്രം സിസാകെത് പ്രവിശ്യയിലാണെന്ന് കരുതുകയും ചെയ്തു.
1950-കളുടെ മധ്യത്തിൽ, ഫ്രഞ്ച് ഭൂപടം തങ്ങളുടേതായി കാണിച്ച പ്രദേശത്തിൻറെ തായ് "അധിനിവേശ"ത്തിൽ പുതുതായി സ്വതന്ത്രമായ കംബോഡിയ പ്രതിഷേധം പ്രകടിപ്പിച്ചു.
ഫ്രഞ്ച് ഭൂപടം വ്യക്തമായും തെറ്റെന്ന് ബോധ്യപ്പെട്ടിരുന്നതിനാൽ, 1962-ൽ തായ് സർക്കാർ അന്താരാഷ്ട്ര നീതിന്യായ കോടതിയിൽ തർക്കം സമർപ്പിക്കാൻ സമ്മതിച്ചു.
1907-ലെ ഭൂപടത്തിൽ കാണിച്ചിരിക്കുന്നതുപോലെ അതിർത്തി സ്ഥിരീകരിക്കാൻ കോടതി നടത്തിയ വോട്ടെടുപ്പിൽ 9 ജഡ്ജിമാരടങ്ങിയ പാനലിലെ 6 പേർ കംബോഡിയൻ പക്ഷത്തെ അനുകൂലിച്ചതോടെ ക്ഷേത്രം അവർക്ക് നൽകി.
ക്ഷേത്രത്തിലേക്കുള്ള പ്രവേശനം ഇപ്പോഴും പ്രധാനമായും തായ് ഭാഗത്ത് നിന്നാണ്, കാരണം കംബോഡിയൻ സമതലങ്ങളിൽ നിന്ന് നൂറുകണക്കിന് മീറ്റർ താഴെയുള്ള ഒരു പാറക്കെട്ടിൻ്റെ അടിയിൽ നിന്ന് ക്ഷേത്രാവശിഷ്ടങ്ങളിൽ എത്തിച്ചേരാൻ പ്രയാസമാണ്.
വിനോദസഞ്ചാരികളെ ഈ സ്ഥലത്തേക്ക് കൊണ്ടുപോകാൻ ഒരു കേബിൾ കാർ നിർമ്മിക്കാൻ കമ്പോഡിയൻ സർക്കാർ താൽപ്പര്യം പ്രകടിപ്പിച്ചുവെങ്കിലും കംബോഡിയൻ-തായ് അതിർത്തി തർക്കത്തിൽ മറ്റ് പ്രദേശങ്ങളുടെ ഉടമസ്ഥാവകാശം തീർപ്പാക്കാത്തതിനാൽ ഇത് ഇനിയും പ്രാവർത്തികമായിട്ടില്ല.
പ്രവിശ്യയിലെ ഒരു ദേശീയോദ്യാനവും മറ്റ് അഞ്ച് ദേശീയോദ്യാനങ്ങളും ചേർത്ത് തായ്‌ലൻഡിൻ്റെ സംരക്ഷിത പ്രദേശങ്ങളുടെ മേഖല 9 (ഉബോൺ റാച്ചത്താനി) രൂപീകരിക്കപ്പെട്ടിരിക്കുന്നു.
ഖാവോ ഫ്രാ വിഹാൻ ദേശീയോദ്യാനം, 130 ചതുരശ്ര കിലോമീറ്റർ (50 ചതുരശ്ര മൈൽ) വന്യജീവി സങ്കേതങ്ങൾ
ഈ പ്രവിശ്യിലെ രണ്ട് വന്യജീവി സങ്കേതങ്ങളും മറ്റ് നാല് വന്യജീവി സങ്കേതങ്ങളും ചേർത്ത് തായ്‌ലൻഡിൻ്റെ സംരക്ഷിത പ്രദേശങ്ങളുടെ മേഖല 9 (ഉബോൺ റാച്ചത്താനി) രൂപീകരിക്കപ്പെട്ടിരിക്കുന്നു.
ഹുവായ് സാല വന്യജീവി സങ്കേതം, 380 ചതുരശ്ര കിലോമീറ്റർ (150 ചതുരശ്ര മൈൽ) ഫാനോം ഡോങ് റാക്ക് വന്യജീവി സങ്കേതം, 316 ചതുരശ്ര കിലോമീറ്റർ (122 ചതുരശ്ര മൈൽ) ചരിത്രം
പ്രവിശ്യയിൽ കണ്ടെത്തിയ നിരവധി ഖെമർ അവശിഷ്ടങ്ങളിൽനിന്ന് വ്യക്തമാകുന്നത് ഈ പ്രദേശം 12-ആം നൂറ്റാണ്ടോടെയെങ്കിലും ഖെമർ സാമ്രാജ്യത്തിന് പ്രധാനപ്പെട്ടതായിരുന്നിരിക്കാം എന്നാണ്.
എന്നിരുന്നാലും അത് ജനസംഖ്യ കുറവുള്ള പ്രദേശമായിരുന്നു.
പ്രാദേശിക പാരമ്പര്യപ്രകാരം, ഇത് ശ്രീ നാക്കോൺ ലാംഡുവാൻ (ศรีนครลำดวน.) എന്നറിയപ്പെട്ടു.
പിന്നീട് 15-ആം നൂറ്റാണ്ടിൻ്റെ അവസാനത്തിൽ അയുത്തായ രാജാവ് ബോറോമറാച്ച മൂന്നാമൻ്റെ ഭരണകാലത്ത് ഒരു പട്ടണം നിർമ്മിച്ചശേഷം ഇത് ഖുഖാൻ എന്നറിയപ്പെട്ടു.
വംശീയ ലാവോസ് ജനങ്ങൾ പ്രവിശ്യയുടെ വടക്കൻ ഭാഗത്ത് സ്ഥിരതാമസമാക്കാൻ തുടങ്ങിയതോടെ 1786-ൽ സിസാകേത് പട്ടണം രൂപീകരിച്ചു.
1904-ൽ സിസാകേതിനെ ഖുഖാൻ എന്ന് പുനർനാമകരണം ചെയ്യുകകയും, യഥാർത്ഥ ഖുഖാനെ ഹുവായ് നുവ എന്ന് പേരിടുകയും ചെയ്തു.
മൊന്തോൺ ഉഡോൺ താനി 1912-ൽ സൃഷ്ടിക്കപ്പെടുകയും ഭൂരിഭാഗം പ്രദേശങ്ങളുടെയും ഭരണം ഏറ്റെടുക്കുകയും ചെയ്തു.
1933-ൽ മൊന്തോൺ സമ്പ്രദായം അവസാനിപ്പിച്ചുകൊണ്ട് ഖുഖാൻ പ്രവിശ്യ ബാങ്കോക്കിൽ നിന്ന് നേരിട്ട് ഭരിച്ചു.
അഞ്ച് വർഷത്തിന് ശേഷം, പട്ടണത്തിൻ്റെയും പ്രവിശ്യയുടെയും പേര് സിസാകേത് എന്ന് പുനഃസ്ഥാപിക്കുകയും ഹുവായ് നുവ ഉൾപ്പെടുന്ന ജില്ലയെ ഖുഖാൻ എന്ന് വിളിക്കുകുയും ചെയ്തു.
1994-ൽ ഇവിടെ നിർമ്മിക്കപ്പെട്ട റാസി സലായ് അണക്കെട്ട് പ്രാദേശിക കാർഷിക ഗ്രാമങ്ങളുടെ നാശത്തെത്തുടർന്ന് 2000 ജൂലൈയിൽ അനൗദ്യോഗികമായി ഡീകമ്മീഷൻ ചെയ്തു.
കുയി, ലാവോ, ഖെമർ, യെർ എന്നിങ്ങനെ നാല് പ്രധാന വ്യത്യസ്ഥ വംശീയ വിഭാഗങ്ങൾ ഈ പ്രവിശ്യയിൽ അധിവസിക്കുന്നു.
വടക്കൻ ഖെമർ ജനസംഖ്യ കൂടുതലുള്ള പ്രവിശ്യകളിലൊന്നാണ് സിസാകേത്.
2000-ലെ ഒരു കനേഷുമാരി പ്രകാരം ജനസംഖ്യയുടെ 26.2 ശതമാനം ആളുകൾക്ക് ഖമർ ഭാഷ സംസാരിക്കാനുള്ള കഴിവുണ്ടെന്ന് റിപ്പോർട്ട് ചെയ്യപ്പെട്ടു.
പ്രവിശ്യയിലെ ഭൂരിഭാഗവും ലാവോ ഭാഷ സംസാരിക്കുന്നവരാണ്.
അവലംബം ↑ 1 2 {{ cite web }} :  CS1 maint: postscript ( link ) CS1 maint: unrecognized language ( link ) ↑ ↑ {{ cite web }} :  CS1 maint: postscript ( link ) CS1 maint: unrecognized language ( link ) ↑ ↑ {{ cite web }} :  CS1 maint: unrecognized language ( link ) ↑ {{ cite web }} :  CS1 maint: unrecognized language ( link ) ↑ {{ cite web }} :  CS1 maint: unrecognized language ( link ) ↑ ↑ "(Si Sa Ket) Key indicators of the population and household, population and housing census 1990 and 2000."
Population and Housing Census 2000 .
(retrieved 14 Jul 2009)
പതിനെട്ടടവുകൾ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
വടക്കൻ പാട്ടിനോട് വർണിക്കപ്പെട്ടിരിക്കുന്ന അങ്കക്കളരിയിലെ അടവുകളാണ് പതിനെട്ടടവുകൾ.
പതിനെട്ടറ്റവുകൾ അറിയപ്പെടുന്നത് ഈ പേരുകളിലണ്.
ഓതിരം മൊറ്റപ്പയറ്റ് തട്ട് ശബീ പരിചതട്ട് അന്നക്കരണം കുന്തം കുത്ത് തോട്ടിവലി തടവ് തിക്ക് ചാട്ടുകയറ്റം മർമ്മക്കയ്യ് മാറിത്തടവ് ആകാശപ്പൊയ്യത്ത് കുന്നമ്പട നിലമ്പട തൂശിക്കരണം തുണ്ണിപ്പൊയ്ത്ത്
തെക്കൻ സമ്പ്രദായം മധ്യകേരള സമ്പ്രദായം വടക്കൻ സമ്പ്രദായം എന്നീ മൂന്ന് ശൈലികൾ ആണ് കേരളത്തിൽ നിലവിൽ ഉള്ളത്  തെക്കൻ കളരി സമ്പ്രദായം അഗസ്ത്യമുനിമാർ വഴിയും വടക്കൻസമ്പ്രദായം പഴയ കാലഘട്ടത്തിലെ രാജാക്കന്മാരുടെ യുദ്ധമുറയുമായി ബന്ധപ്പെട്ടതാണ് എന്നാൽ കേരളത്തിന്റെ തനതായ കലാരൂപം എന്നറിയപ്പെടുന്നത് മധ്യകേരള കളംചവിട്ട്സമ്പ്രദായം മാത്രമാണ് കാരണം മലകളിൽ താമസിച്ചിരുന്ന ആദിമ ഗോത്രവർഗ്ഗക്കാർ രഹസ്യമായി അവരവരുടെ കുലങ്ങളിൽ അഭ്യസിച്ചിരുന്ന
പല ഗോത്രങ്ങളിലൂടെ കടന്നുവന്ന പല കായികാഭ്യാസങ്ങളും ഇവിടെയുണ്ട് ഉദാ:ദ്രോണം പള്ളി, ഒടി മുറിശ്ശേരി, കൈകുത്തിപയറ്റ്, തുളുനാടൻ സമ്പ്രദായം, മർമ്മസൂത്രം, വീരസൂത്രം, മർമ്മതാക്കതൽമുറൈ, ഇനിയും ഇവിടെ മറഞ്ഞു പോയ നിരവധി സമ്പ്രദായങ്ങൾ ഉണ്ട് ഈ കായികാഭ്യാസങ്ങളിൽ എല്ലാം 18 അടവുകൾ ഉണ്ട് എന്നാണ് പറയപ്പെടുന്നത്.
ഓരോ പയറ്റുമുറകൾക്കും 18 അടവുകൾ ഉണ്ട് എന്നും മറ്റഅഭിപ്രായമുണ്ട് ഒരു നിക്ഷിത വാക്കുകളിലോ എഴുത്തുകളിലോ മറ്റു മുഖേനയുള്ള ഏതെങ്കിലും രീതിയിലോ നമുക്ക് 18 അടവുകളെ ഇവിടെ ചിത്രീകരിക്കാൻ കഴിയുകയില്ല!
പ്രാചീന കാലഘട്ടം മുതൽ കുലങ്ങൾ കുലങ്ങളായി ഗുരുനാഥന്മാർ രഹസ്യമായി ശിഷ്യർക്ക് പറഞ്ഞു കൊടുക്കുന്ന വിദ്യയാണ് കളരിപ്പയറ്റിന്റെ അടിസ്ഥാന തത്വമായ 18 അടവുകൾ.
ഓരോ മനുഷ്യന്റെ ബുദ്ധിക്കും യുക്തിക്കും അനുസരിച്ച് അവരവരുടെ ശരീരപ്രകൃതങ്ങൾക്കനുസരിച്ച് അടവുകൾക്ക് വ്യത്യാസം വരാം.
റിഷാദ് ഗുരുക്കൾ മണ്ണാർക്കാട് pkd കാറ്റ് നമുക്ക് അനുഭവിക്കാൻ മാത്രമേ സാധിക്കൂ അത് പറഞ്ഞുതരാൻ സാധിക്കുകയില്ല എന്നതുപോലെയാണ് കളരിപ്പയറ്റിലെ അടവുകൾ
കൂടാതെ മറ്റൊരു രീതിയിൽ ഉള്ള 18 അടവുകളും താഴെ ചേർക്കുന്നു
സെന്റലോണ ഇംഗ്ലീഷ് വിലാസം https://ml.wikipedia.org/wiki/Zendalona 2023 ൽ തൃശ്ശൂർ, കേരള സാഹിത്യ അക്കാദമിയിൽ വച്ച് നടന്ന ഓപ്പൺ സ്ട്രീറ്റ്മാപ്പ് കേരള കമ്മ്യൂണിറ്റിയുടെ വാർഷികയോഗത്തിൽ സംസാരിക്കുന്നു
കാഴ്ചയില്ലാത്തവർക്ക് സാങ്കേതികവിദ്യയുടെ ഗുണഫലങ്ങൾ, കമ്പ്യൂട്ടർ, മൊബൈൽ അപ്ലിക്കേഷനുകൾ പ്രാപ്യമാക്കുക (accessible) എന്നത് ലക്ഷ്യത്തോടെ പ്രവർത്തിക്കുന്ന ഒരു സന്നദ്ധ സംഘടനയാണ് സെന്റലോണ .
കാഴ്ചയില്ലായ്മ സൃഷ്ടിക്കുന്ന പരിമിതികൾ മറികടക്കുന്നതിന് കമ്പ്യൂട്ടറുകളുടെ സാധ്യതകൾ സ്വതന്ത്രസോഫ്റ്റ്വെയർ അടിസ്ഥാനമാക്കി, ഭാഷാ കമ്പ്യൂട്ടിങ്ങ് സങ്കേതങ്ങൾ അനുകൂലമാക്കി നിർമ്മിച്ച് കാഴ്ചയില്ലാത്തവരുടെ സമൂഹത്തിന്റെ സാമൂഹ്യപിന്തുണയോടെ ഇവർ പ്രശ്നപരിഹാരത്തിനായി ശ്രമിച്ചുവരുന്നു .
വളരെ എളുപ്പം ആറു കീകൾ(keys) മാത്രം ഉപയോഗിച്ച് അതിവേഗത്തിൽ നൂറോളം ഭാഷയിൽ‍ എഴുതാൻ സഹായിക്കുന്ന ശാരദ-ബ്രെയിൽ-റൈറ്റർ(SBW) , നൂറിലേറെ ഭാഷകളിലുള്ള പ്രിന്റഡ് പുസ്തകങ്ങൾ ഒരു സ്കാനറിന്റെ സഹായത്തോടെ വായിക്കാൻ സഹായിക്കുന്ന ലിയോസ്(LIOS) തുടങ്ങിയ സോഫ്റ്റുവേറുകൾ സെന്റലോണ വികസിപ്പിച്ചു കഴിഞ്ഞിട്ടുണ്ട്.
ആക്സസിബിൾ കോക്കനറ്റ് എന്ന ഗ്നു/ലിനക്സ് അടിസ്ഥാനമാക്കി പ്രവർത്തിക്കുന്ന ഒരു ഓപ്പറേറ്റിങ്ങ് സിസ്റ്റം സെന്റലോണ പരിപാലിച്ചു വരുന്നു .
പത്തുവയസിൽ കാഴ്ച നഷ്ടമായ പാലക്കാട് സ്വദേശിയായ തോട്ടര കുന്നത്തുവീട്ടിൽ കെ. സത്യശീലൻ ആണ്  കാഴ്ചയില്ലാത്തവർക്ക് എഴുത്തും വായനയും പഠിപ്പിക്കാനായുള്ള സംഘടനയ്ക്ക് തുടക്കമിട്ടത്.
ഗൂഗിൾ സമ്മർ ഓഫ് കോഡ് 2024 ൽ സെന്റലോണ മെന്ററിങ്ങ് ഓർഗനൈസേഷൻ ആയിരുന്നു .
2011 ൽ മുംബൈയിൽ വച്ച് നടന്ന പ്രഥമ വിക്കികോൺഫറൻസ് ഇന്ത്യയിൽ സത്യശീലൻ മാഷ് സംസാരിക്കുന്നു അവലംബം
ആലാട്ടുചിറ
കേരളത്തിലെ എറണാകുളം ജില്ലയിൽ കോടനാടിന് 2 കിലോമീറ്റർ കിഴക്കായി സ്ഥിതി ചെയ്യുന്ന ഗ്രാമമാണ് ആലാട്ടുചിറ .
കൊച്ചിയിൽ നിന്ന് 50 കിലോമീറ്ററും പെരുമ്പാവൂരിൽ നിന്ന് 15 കിലോമീറ്ററും അകലെയായി, പെരിയാർ നദിയുടെ വടക്കൻ കരയിലായി ഈ ഗ്രാമം സ്ഥിതി ചെയ്യുന്നു.
ഏറ്റവും അടുത്തുള്ള റെയിൽവേ സ്റ്റേഷൻ അങ്കമാലിയും (20 കി.മീ) എറ്റവുമടുത്ത അന്താരാഷ്ട്ര വിമാനത്താവളം ആലാട്ടുചിറയിൽ നിന്ന് 16 കി.
ദൂരെയുള്ള കൊച്ചി അന്താരാഷ്ട്ര വിമാനത്താവളവുമാണ്.
പെരുമ്പാവൂരിന് പുറമെ അങ്കമാലി , മൂവാറ്റുപുഴ , കോതമംഗലം , ആലുവ എന്നിവയാണ് ആലാട്ടുചിറയ്ക്ക് സമീപമുള്ള മറ്റ് പട്ടണങ്ങൾ.
ആലാട്ടുചിറയുടെ ഹൃദയഭാഗത്താണ് സെന്റ് മേരീസ് എൽ.പി. സ്കൂൾ, ബെത്‌ലഹേം സെന്റ് മേരീസ് ദേവാലയം എന്നിവ സ്ഥിതി ചെയ്യുന്നത്.
സെന്റ് ജോർജ്ജ് ചാപ്പൽ നെടുമ്പാറ ഈ പ്രദേശത്തെ അറിയപ്പെടുന്ന ഒരു പള്ളിയാണ്.
ഇവിടെയുള്ള ധന്യ ആർട്സ് ആൻഡ് സ്പോർട്സ് ക്ലബ് ജനങ്ങളുടെ പ്രിയപ്പെട്ട ഇടമാണ്.
അന്താരാഷ്ട്ര ക്രിസ്ത്യൻ തീർത്ഥാടന കേന്ദ്രമായ മലയാറ്റൂരും വിനോദസഞ്ചാര കേന്ദ്രമായ കോടനാടും ഗ്രാമത്തിന് വളരെ അടുത്താണ്.
പാണിയേലി പോര് വെള്ളച്ചാട്ടം 6 കിലോമീറ്റർ ദൂരെയും പാണംകുഴി ഒരു കിലോമീറ്ററും അകലെയുമാണ്.
2001 മുതൽ ശ്രീ. സാജു പോൾ പ്രതിനിധീകരിക്കുന്ന പെരുമ്പാവൂർ നിയമസഭയുടെ കീഴിൽ വരുന്ന ആലട്ടുചിറ ഗ്രാമം ചാലക്കുടി ലോകസഭാ മണ്ഡലത്തിന്റ ഭാഗമാണ്.
കൂവപ്പടി പഞ്ചായത്തിന്റ അതിർത്തി ഗ്രാമമാണിത്.
സമീപ നഗരങ്ങളിലേക്ക് ഓരോ 10 മിനിറ്റ ഇടവിട്ട സർവീസ് നടത്തുന്ന സ്വകാര്യ ബസുകളുള്ള പാതകളുമായി ഈ ഗ്രാമം നന്നായി ബന്ധിപ്പിക്കപ്പെട്ടിരിക്കുന്നു.
ക്രിസ്ത്യൻ, ഹിന്ദു മതവിഭാഗത്തിൽപ്പെട്ടവരാണ് പ്രധാനമായും ആലാട്ടുചിറയിൽ താമസിക്കുന്നത്.
പ്രധാനമായും ഒരു കാർഷിക മേഖലയായ ആലാട്ടുചിറയിലെ ജനങ്ങൾ അരി, റബ്ബർ, കുരുമുളക്, ഇഞ്ചി, മഞ്ഞൾ, വാഴ, പച്ചക്കറി, തെങ്ങ്, ജാതിക്ക, കൊക്കോ തുടങ്ങിയവ  കൃഷി ചെയ്യുന്നു.
സുസി വില്യംസ് ഇംഗ്ലീഷ് വിലാസം https://ml.wikipedia.org/wiki/Suzzy_Williams
ഘാനയിലെ അറിയപ്പെടുന്ന ടെലിവിഷൻ, ചലച്ചിത്ര അഭിനേതാവായിരുന്നു സുസി വില്യംസ് (മരണം 8 സെപ്റ്റംബർ 2005, വയസ്സ് 23).
ബ്ലഡി മേരി, കാലമിറ്റി, ദ കംഫർട്ടർ, മദേഴ്‌സ് ഹാർട്ട് തുടങ്ങിയ ചിത്രങ്ങളിൽ അവർ അഭിനയിച്ചു.
അമേരിക്കൻ ആസ്ഥാനമായുള്ള ഘാനയിലെ നിർമ്മാതാവും തിരക്കഥാകൃത്തുമായ ലീല ജാൻസിയുടെ തിരക്കഥയിലൂടെ ആഫ്രിക്കൻ ഹിറ്റ് ചിത്രമായ ടുഗെദർ ഫോറെവറിലൂടെയാണ് അവരുടെ അഭിനയ ജീവിതം ആരംഭിച്ചത്.
ടെമ സെക്കൻഡറി സ്കൂളിൽ ചേർന്ന അവർ അവിടെ നാടക ഗ്രൂപ്പിലെ അംഗവും വിനോദ പരിപാടികളിൽ പാടുകയും ചെയ്തു.
അവർ 23-ആം വയസ്സിൽ അക്രയിലെ ലബാഡിയിൽ ഒരു കാറപകടത്തിൽ അന്തരിച്ചു.
2005 സെപ്തംബർ 8-ന് പുലർച്ചെ 1.30-ന് ലാ-നുങ്കുവ ഹൈവേയിലാണ് അപകടം നടന്നത്.
അവർ കാമുകനൊപ്പം കാറിലായിരുന്നു.
അവരുടെ ജനപ്രീതി കാരണം, ഘാനയുടെ ആർട്ട് സെന്റർ പ്രതീക്ഷിച്ച വലിയൊരു കൂട്ടം വിലാപക്കാരെ ഉൾക്കൊള്ളാൻ കഴിയില്ലെന്ന് ഭയപ്പെട്ടു അവരുടെ മൃതദേഹം സംസ്ഥാനത്ത് കിടക്കാൻ അനുവദിക്കാൻ വിസമ്മതിച്ചു.
സുസി വില്യംസ് മെമ്മോറിയൽ ഫണ്ട് അവരുടെ സ്മരണയ്ക്കായി റോഡ് ട്രാഫിക് അപകടങ്ങളിൽ ഇരയായവരെ സഹായിക്കാൻ രൂപീകരിച്ചു.
അവർ നാനാ അമാ മക്ബ്രൗണിന്റെ ഉറ്റ സുഹൃത്തായിരുന്നു.
അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് സുസി വില്യംസ് Suzy Williams is Dead Suzzy Williams - Dead At 23 Daily Graphic Online Archived 2011-07-18 at the Wayback Machine .
പനയ്ക്കച്ചിറ
കേരളത്തിൽ കോട്ടയം ജില്ലയിലെ കാഞ്ഞിരപ്പള്ളി താലൂക്കിലുൾപ്പെട്ട ഒരു ചെറിയ ഗ്രാമമാണ് പനക്കച്ചിറ .
മുണ്ടക്കയത്തുനിന്ന് ഏകദേശം 7 കിലോമീറ്റർ (4.3 മൈൽ) തെക്കുകിഴക്കായാണ് ഈ ഗ്രാമം സ്ഥിതിചെയ്യുന്നത്.
മുണ്ടക്കയം ഗ്രാമ പഞ്ചായത്തിന്റെ കീഴിലുള്ള ഈ ഗ്രാമം കോട്ടയം ജില്ലാ ആസ്ഥാനത്ത് നിന്ന് 53 കിലോമീറ്റർ കിഴക്കായി സ്ഥിതി ചെയ്യുന്നു.
കാഞ്ഞിരപ്പള്ളിയിൽ നിന്ന് ഏകദേശം 10 കിലോമീറ്റർ ദൂരമാണ് ഈ ഗ്രാമത്തിലേയ്ക്കുള്ളത്.
എരുമേലി (11 കിലോമീറ്റർ), കൂട്ടിക്കൽ (12 കിലോമീറ്റർ), പാറത്തോട് (15 കിലോമീറ്റർ) എന്നിവയാണ് പനക്കച്ചിറയുടെ അടുത്ത് സ്ഥിതിചെയ്യുന്ന മറ്റ് ഗ്രാമങ്ങൾ.
പനക്കച്ചിറ ഗ്രാമം വടക്കുവശത്ത് അഴുത ബ്ലോക്ക് പഞ്ചായത്ത്, തെക്കുവശത്ത് റാന്നി ബ്ലോക്ക് പഞ്ചായത്ത്, പടിഞ്ഞാറ് വാഴൂർ ബ്ലോക്ക് പഞ്ചായത്ത്, വടക്ക് ഈരാറ്റുപേട്ട ബ്ലോക്ക് പഞ്ചായത്ത് എന്നിവയാൽ ചുറ്റപ്പെട്ടിരിക്കുന്നു.
ഇളപ്പുങ്കൽ
കേരളത്തിലെ കോട്ടയം ജില്ലയിൽ ഈരാറ്റുപേട്ടയ്ക്ക് അടുത്തുള്ള ഒരു ഗ്രാമമാണ് ഇളപ്പുങ്കൽ .
ഈരാറ്റുപേട്ട-തൊടുപുഴ സംസ്ഥാന പാതയിലാണ് ഇത് സ്ഥിതി ചെയ്യുന്നത്.
ഗ്രാമത്തിൻ്റെ ഒരു വശത്തുകൂടി മീനച്ചിലാർ ഒഴുകുന്നു.
പ്രധാനമായും റബ്ബർ കൃഷിയുള്ള ഒരു കാർഷികമേഖലയായ ഇളപ്പുങ്കൽ ഗ്രാമത്തിലെ ഭൂരിഭാഗം നിവാസികളും കർഷകരാണ്.
ഇവിടുത്തെ പ്രധാന മതങ്ങൾ ഹിന്ദുമതവും ഇസ്ലാമുമാണ്.
തലപ്പലം ഗ്രാമപഞ്ചായത്തിലെ 5, 6 വാർഡുകൾ ഉൾപ്പെടുന്ന ഇളപ്പുങ്കൽ ഗ്രാമം പാലാ നിയമസഭാ മണ്ഡലത്തിലും കോട്ടയം പാർലമെൻ്റ് മണ്ഡലത്തിലും ഉൾപ്പെടുന്നു.
ഒരു കോട്ടയ്ക്ക് ചുറ്റുമുള്ള സ്ഥലം' എന്ന അർത്ഥത്തിൽ മുമ്പ് കോട്ടക്കുഴി എന്നും ഈ ഗ്രാമം അറിയപ്പെട്ടിരുന്നു.
എഡി 1100-ൽ വെമ്പോലിനാട് രാജ്യം തെക്കുംകൂർ, വടക്കുംകൂർ എന്നീ രണ്ട് രാജ്യങ്ങളായി പിരിഞ്ഞു.
അക്കാലത്ത് ഇവിടെയുണ്ടായിരുന്ന കോട്ടയാണ് രണ്ട് രാജ്യങ്ങളെയും വേർപെടുത്തിയിരുന്നത്.
കിഴക്കുംഭാഗം
കേരളത്തിലെ എറണാകുളം ജില്ലയിൽ കൂവപ്പടി ഗ്രാമത്തിനു സമീപം സ്ഥിതി ചെയ്യുന്ന ഒരു ഗ്രാമമാണ് കിഴക്കുംഭാഗം .
2001 ലെ ഇന്ത്യൻ കനേഷുമാരി പ്രകാരം കിഴക്കുംഭാഗം ഗ്രാമത്തിലെ ജനസംഖ്യ 4,940 പുരുഷന്മാരും 5,098 സ്ത്രീകളും ഉൾപ്പെടെ 10,038 ആയിരുന്നു.
വാഗമൺ ഇംഗ്ലീഷ് വിലാസം https://ml.wikipedia.org/wiki/Vagamon വാഗമണ്ണിൽ നിന്നുള്ള ഒരു കാഴ്ച
കോട്ടയം ജില്ലയുമായി അതിർത്തി പങ്കിട്ടു ഇടുക്കി ജില്ലയിൽ സ്ഥിതി ചെയ്യുന്ന ഒരു വിനോദസഞ്ചാര മലമ്പ്രദേശം ആണ് വാഗമൺ .
കോട്ടയം-ഇടുക്കി ജില്ലകളുടെ അതിർത്തിയിൽ ഈരാറ്റുപേട്ടയിൽ നിന്നും 25 കിലോമീറ്റർ കിഴക്കായി സ്ഥിതി ചെയ്യുന്ന വാഗമണ്ണിന്റെ  പ്രകൃതിസൗന്ദര്യം പ്രശസ്തമാണ്.
ലോകത്തിലെ സഞ്ചാര കേന്ദ്രങ്ങളുടെ പട്ടികയിൽ നാഷണൽ ജ്യോഗ്രഫിക് ട്രാവലർ ഉൾപ്പെടുത്തിയ പത്ത് വിനോദ കേന്ദ്രങ്ങളിലൊന്നാണിത്.
പശ്ചിമഘട്ടത്തിന്റെ അതിരിൽ  സമുദ്ര നിരപ്പിൽ നിന്നും 1100 മീറ്റർ അടി ഉയരത്തിൽ സ്ഥിതി ചെയ്യുന്ന വാഗമണ്ണിൽ പൊതുവേ വളരെ തണുത്ത കാലാവസ്ഥയാണുള്ളത്.
ഇവിടത്തെ വേനൽക്കാല പകൽ താപനില 10 മുതൽ 23 ഡിഗ്രി സെൽഷ്യസ് വരെ ആണ്.
തേയിലത്തോട്ടങ്ങൾ , പുൽത്തകിടികൾ , മഞ്ഞ്, ഷോളമലകൾ, എന്നിവ വാഗമണ്ണിന്റെ ചാരുതയ്ക്ക് മാറ്റുകൂട്ടുന്നു.
മൊട്ടക്കുന്നുകളും, അനന്തമായ പൈൻ മരക്കാടുകളും വാഗമണിന്റെ മറ്റ് പ്രത്യേകതകളാണ്.
ഇവിടങ്ങളിലെ മലമ്പാതയിലൂടെ ഉള്ള യാത്ര അതിമനോഹരമാണ്.
വാഗമൺ മലകളുടെ അടിവാരം തീക്കോയി വരെ നീണ്ടുകിടക്കുന്നു.
തങ്ങൾ പാറ, മുരുകൻ മല , കുരിശുമല എന്നീ മൂന്നു മലകളാൽ വാഗമൺ ചുറ്റപ്പെട്ടിരിക്കുന്നു.
ഇവ മൂന്നും തീർത്ഥാടക പ്രാധാന്യമുള്ള സ്ഥലങ്ങളുമാണ്.
പാലായിൽ നിന്നും വാഗമണ്ണിലേയ്ക്കുള്ള വഴി ഒരു വിദൂര കാഴ്ച
ഇടുക്കി - കോട്ടയം ജില്ലകളുടെ അതിർത്തിയിൽ സ്ഥിതി ചെയ്യുന്ന പ്രദേശത്തേക്കുളള യാത്ര സുഖകരമാണ്.
ഒരു വശത്ത് അഗാധമായ കൊക്കയും, മറുവശത്ത് കരിമ്പാറ അരിഞ്ഞിറങ്ങിയ, കോടമഞ്ഞു മൂടിയ മലനിരകളും.
ഈരാറ്റുപേട്ട-പീരുമേട് ഹൈവേയിൽ വെള്ളികുളം മുതൽ വഴിക്കടവ് വരെ ആറുകിലോമീറ്റർ ദൂരം പാറക്കെട്ടുകളിൽ അരിഞ്ഞിറങ്ങിയ റോഡുകളിലൂടെ സഞ്ചരിച്ചാണ് വാഗമണിൽ എത്തുക.
വികസന ചരിത്രം വാഗമൺ കുന്നുകൾ
ഒരുകാലത്ത് വാഗമൺ, കോലാഹലമേട് പ്രദേശങ്ങൾ ആരുടെയും ശ്രദ്ധയിൽപെടാതെ കിടക്കുകയായിരുന്നു.
ഇവിടെ ആകെ ഉണ്ടായിരുന്നത് ഇൻഡോ-സ്വിസ് പ്രോജക്ടിന്റെ കന്നുകാലി വളർത്തു കേന്ദ്രം മാത്രമായിരുന്നു.